CELEX: 31992R2949
Language: hr
Date: 1992-10-09 00:00:00
Title: Uredba Komisije (EEZ) br. 2949/92 od 9. listopada 1992. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               190
            
         31992R2949
   
               L 296/5
            
            
               SLUŽBENI LIST EUROPSKE UNIJE
            
            
               09.10.1992.
            
         
      UREDBA KOMISIJE (EEZ) br. 2949/92
   od 9. listopada 1992.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 1039/92 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da je primjereno da se, pridržavajući važećih mjera u Zajednici u vezi sa sustavima dvostruke provjere te prethodnim i naknadnim nadzorom Zajednice nad tekstilnim proizvodima prilikom uvoza u Zajednicu te u skladu s odredbama članka 6. Uredbe Komisije (EEZ) br. 3796/90 (3), kako je izmijenjena Uredbom (EEZ) br. 2674/92 (4), njihov korisnik tijekom određenog razdoblja može pozivati na obvezujuće tarifne informacije prilikom razvrstavanja robe u kombiniranu nomenklaturu koje izdaju carinska tijela država članica, a koje više nisu u skladu s ovom Uredbom, ako je korisnik sklopio ugovor kako je navedeno u članku 14. stavku 3. drugom podstavku točkama (a) i (b) Uredbe Vijeća (EEZ) br. 1715/90 (5);
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Pridržavajući se važećih mjera u Zajednici u vezi sa sustavima dvostruke provjere te prethodnim i naknadnim nadzorom Zajednice nad tekstilnim proizvodima prilikom uvoza u Zajednicu te u skladu s odredbama članka 6. Uredbe (EEZ) br. 3796/90, njihov se korisnik tijekom razdoblja od 60 dana od datuma početka primjene ove Uredbe može pozivati na obvezujuće tarifne informacije prilikom razvrstavanja robe u kombiniranu nomenklaturu koje izdaju carinska tijela država članica, a koje više nisu u skladu s ovom Uredbom, ako je korisnik sklopio ugovor kako je navedeno u članku 14. drugom podstavku točkama (a) i (b) Uredbe (EEZ) br. 1715/90.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. listopada 1992.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL. L 256, 7.9.1987., str. 1.
   
      (2)  SL L 110, 28.4.1992., str. 42.
   
      (3)  SL L 365, 28.12.1990., str. 17.
   
      (4)  SL L 271, 16.9.1992., str. 5.
   
      (5)  SL L 160, 26.6.1990., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1.
            
            
               2.
            
            
               3.
            
         
               1.   Lagani, komotni pleteni odjevni predmet (100 % pamuk), jednobojan, za pokrivanje gornjeg dijela tijela, koji se proteže do sredine bedara. Ima okrugli, uzak izrez oko vrata s našivenim trakama i kratke rukave. Krajevi rukava i donji dio odjevnog predmeta su opšiveni (haljina) (vidjeti fotografiju br. 505) (1)
               
            
            
               6104 42 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 6104 i 6104 42 00.
            
         
               2.   Lagani pleteni odjevni predmet (100 % pamuk), za pokrivanje gornjeg dijela tijela, koji doseže do ispod struka, s okruglim izrezom oko vrata koji je sprijeda djelomično otvoren te se zakopčava pomoću gumba s lijeve na desnu stranu, a ima kratke rukave koji su opšiveni na krajevima. Donji dio odjevnog predmeta također je opšiven. U visini struka našivena je efektna pređa s petljama kroz koju je provučen tanki konopac (vidjeti fotografiju br. 508) (1)
               
            
            
               6105 10 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, napomeni 4. poglavlju 61., kao i sukladno tekstovima oznaka KN 6105 i 6105 10 00.
               Tanki konopac služi samo kao ukras.
            
         
               3.   Lagani pleteni odjevni predmet (100 % pamuk) za dijete više od 86 cm (trgovačka veličina veća od 86), kratkih rukava, za pokrivanje gornjeg dijela tijela, koji doseže do ispod struka, opšivenih krajeva rukava i donjeg dijela.
               Ima okrugli izrez oko vrata s našivenim rebrasto pletenim rubom i djelomičnim otvorom na lijevom ramenu koji se zatvara pomoću dvaju gumba.
               Ovaj odjevni predmet ima također na prednjoj strani tiskan ukrasni motiv (bluza) (vidjeti fotografiju br. 500) (1)
               
            
            
               6106 10 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, napomeni 4. poglavlju 61., kao i sukladno tekstovima oznaka KN 6106 i 6106 10 00. Također vidjeti napomene s objašnjenjem kombinirane nomenklature u vezi s oznakama KN 6106 i 6109.
               Razvrstavanje ovog odjevnog predmeta u oznaku KN 6109 isključeno je zbog gumba na ramenu.
            
         
               4.   Lagani pleteni odjevni predmet (100 % pamuk), jednobojan, kratkih rukava, za pokrivanje gornjeg dijela tijela, koji doseže do ispod struka. Odjevni predmet ima okrugli izrez oko vrata, s našivenim pletenim trakama, opšivenih krajeva rukava i donjeg dijela. U visini struka našivena je efektna pređa s petljama kroz koju je provučen tanki konopac (vidjeti fotografiju br. 506) (1)
               
            
            
               6109 10 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, dodatnoj napomeni 2. poglavlju 61., kao i sukladno tekstovima oznaka KN 6109 i 6109 10 00.
               Također vidjeti napomene s objašnjenjem Harmoniziranom sustavu u vezi s tarifnim brojem 6109.
               Tanki konopac služi samo kao ukras.
            
         
               5.   Lagani pleteni odjevni predmet (100 % pamuk), za pokrivanje gornjeg dijela tijela, koji doseže do ispod struka, bez rukava, bez ovratnika, s komotnim okruglim izrezom oko vrata bez otvora. Donji dio odjevnog predmeta je opšiven. Na otvoru oko vrata i otvorima za ruke našivene su pletene trake. U visini struka našivena je efektna pređa s petljama kroz koju je provučen tanki konopac (vidjeti fotografiju br. 507) (1)
               
            
            
               6109 10 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, dodatnoj napomeni 2. poglavlju 61., kao i sukladno tekstovima oznaka KN 6109 i 6109 10 00.
               Tanki konopac služi samo kao ukras.
            
         
               6.   Pleteni odjevni predmet od 100 % sintetike, za pokrivanje gornjeg dijela tijela, koji doseže do ispod struka, kratkih rukava, opšivenih krajeva rukava i donjeg dijela. Odjevni predmet ima V izrez oko vrata s ovratnikom i rubovima koji se križaju s lijeve na desnu stranu i koji su izrađeni od drugog pletenog materijala (vidjeti fotografiju br. 454) (1)
               
            
            
               6110 30 91
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 6110, 6110 30 i 6110 30 91. Također vidjeti napomene s objašnjenjem Harmoniziranom sustavu u vezi s tarifnim brojem 6110.
               Odjevni je predmet sličan puloveru.
            
         
               7.   Pleteni odjevni predmet od 65 % poliestera i 35 % pamuka, komotnog kroja, za pokrivanje gornjeg dijela tijela, koji doseže do ispod struka, kratkih rukava, opšivenih krajeva rukava i donjeg dijela. Odjevni predmet ima rebrasti dodatak na izrezu oko vrata, koji čini visoki i uski ovratnik s otvorom na prednjoj strani koji se zakopčava pomoću gumba s lijeve na desnu stranu. Na prsima također ima vezenu aplikaciju (vidjeti fotografiju br. 455) (1)
               
            
            
               6110 30 91
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 6110, 6110 30 i 6110 30 91.
               Također vidjeti napomene s objašnjenjem Harmoniziranom sustavu u vezi s tarifnim brojem 6110.
               Odjevni je predmet sličan puloveru.
            
         
               8.   Odjevni predmet izrađen od tkanog materijala (100 % umjetna vlakna), komotnog kroja, za pokrivanje gornjeg dijela tijela, koji se proteže do ispod koljena. Od struka prema gore nalazi se dio izrađen od iste tkanine, sa širokim naramenicama. Odjevni je predmet s prednje strane u potpunosti otvoren, a zatvara se pomoću gumba s desne na lijevu stranu (suknja) (vidjeti fotografiju br. 459) (1)
               
            
            
               6204 59 10
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 6204, 6204 59 i 6204 59 10.
               Također vidjeti napomene s objašnjenjem kombiniranoj nomenklaturi u vezi s oznakama 6204 51 00 do 6204 59 90.
               Kroj i položaj naramenica nisu dovoljni da bi se ovaj odjevni predmet mogao nositi samostalno.
            
         
               
                  
            
         
               
                  
            
         
      (1)  Fotografije služe samo kao ilustracija.